บทบรรณาธิการ : ศิลป์–ศาสตร์การเมือง
การเลือกตั้งซ่อม ส.ส.ที่นครปฐม เขต 5 เป็นที่จับตามองของคนไทยทั้งประเทศ แม้จะเป็นการชิงตำแหน่ง ส.ส.เพียงหนึ่งเดียว แต่อาจกระทบต่อการเมืองระดับ ประเทศ เป็นการต่อสู้ระหว่างนายเผดิมชัย สะสมทรัพย์ พรรคชาติไทยพัฒนา นายสุรชัย อนุตธโต พรรคประชาธิปัตย์ และ นายไพรัฏฐโชติก์ จันทรขจร พรรคอนาคตใหม่,ผลการเลือกตั้งอย่างไม่เป็นทางการ นายเผดิมชัยชนะคู่แข่งด้วยคะแนนท่วมท้น พลิกความคาดหมายของบางฝ่าย เนื่องจากการเลือกตั้งใหญ่ที่ผ่านมา นายเผดิมชัย เจ้าของ บ้านใหญ่ ได้คะแนนมาเป็นที่ 4 แต่คอการเมืองส่วนหนึ่งไม่แปลกใจ เพราะเป็นการกลับมาทวงเก้าอี้ของ ส.ส.คนเก่า ที่ยึดครองมายาวนานหลายสิบปี,นักวิเคราะห์การเมืองอาจมองว่าผลการเลือกตั้งซ่อมครั้งนี้ เป็นชัยชนะของฝ่ายรัฐบาล คือพรรคชาติไทยพัฒนา ที่สามารถทวงคืนเก้าอี้ ส.ส.จากพรรคอนาคตใหม่ ซึ่งเป็นพรรคฝ่ายค้าน แต่คอการเมืองมองว่า ผลการเลือกตั้งไม่ได้ชี้ว่าฝ่ายรัฐบาลชนะ ฝ่ายค้านเป็นผู้แพ้ แต่เป็นชัยชนะส่วนตัวของนักการเมืองรุ่นเก่า,มีเสียงวิจารณ์ว่าเลือกตั้งซ่อมคราวนี้ ซึ่งเป็นครั้งแรกของสภาผู้แทน ราษฎรชุดใหม่ ฝ่ายรัฐบาลตัดสินใจผิดและอาจมีสิทธิ์แพ้ เพราะพรรคประชาธิปัตย์กับพรรคชาติไทยพัฒนา ซึ่งเป็นพรรคร่วมรัฐบาล ตัดคะแนนกันเอง แต่ผลการเลือกตั้งแสดงว่า คนส่วนใหญ่ไม่ได้สนใจว่าใครจะเป็นรัฐบาล หรือเป็นฝ่ายค้าน เลือกตัวบุคคลมากกว่า,พรรคที่หมายมั่นจะเอาชนะเลือกตั้ง และเชื่อว่าจะต้องทำได้แน่ ได้แก่ พรรคอนาคตใหม่ เพราะถือว่าเป็นเจ้าของที่นั่งเดิม และเชื่อมั่นใน กระแส ของพรรค พรรคอนาคตใหม่ประกาศว่า จะใช้ผลการเลือกตั้งที่นครปฐมเป็นก้าวแรกเพื่อล้มรัฐบาล โดยไม่รู้ตัวว่ากระแสพรรคอ่อนแรง คนรุ่นใหม่ออกมาใช้สิทธิน้อย,ในระหว่างรณรงค์หาเสียงเลือกตั้ง น่าสังเกตว่าการหาเสียงของพรรคประชาธิปัตย์กับพรรคอนาคตใหม่ กลายเป็นข่าวอย่างต่อเนื่อง เพราะมีคนใหญ่คนโตไปช่วยหาเสียง แต่พรรคชาติไทยพัฒนาแทบจะไม่เป็นข่าว อาจซุ่มหาเสียงอย่างเงียบๆ อาจารย์สุขุม นวลสกุล อดีตอธิการบดีมหาวิทยาลัยรามคำแหง ชี้ถึงความแตกต่าง,อาจารย์ชี้ว่า นักการเมืองรุ่นใหม่ หาเสียงเลือกตั้งด้วยการสร้าง กระแส แต่นักการเมืองรุ่นเก่าหาเสียงแบบเงียบๆ ด้วย หัวคะแนน พูดอีกอย่างหนึ่งคือฝ่ายหนึ่ง หาเสียง แต่อีกฝ่าย หาคะแนน การเลือกตั้งซ่อมที่สามพราน น่าจะเป็นบทเรียนสำคัญของพรรคอนาคตใหม่ ที่ยังใหม่ต่อการเมืองที่เป็นทั้งศาสตร์และศิลป์.
การเลือกตั้งซ่อม ส.ส.ที่นครปฐม เขต 5 เป็นที่จับตามองของคนไทยทั้งประเทศ แม้จะเป็นการชิงตำแหน่ง ส.ส.เพียงหนึ่งเดียว แต่อาจกระทบต่อการเมืองระดับประเทศ 
เลือกตั้งซ่อม,เผดิมชัย สะสมทรัพย์,พรรคชาติไทยพัฒนา,พรรคอนาคตใหม่,บทบรรณาธิการ